open-index/open-wikipedia-markdown huggingface dataset:
ג'ולי סוויט

**ג'ולי טרזה סוויט** (באנגלית: **Julie Terese Sweet**, נולדה בשנת 1966 או 1967) היא מנהלת עסקית ועורכת דין אמריקאית, המשמשת כיו"ר ומנכ"לית של חברת אקסנצ'ר, חברה בינלאומית לשירותים מקצועיים. סוויט זכתה להכרה נרחבת כאחת הנשים החזקות ביותר בעולם התאגידי בארצות הברית, בזכות מאמציה לקידום שוויון מגדרי ושיפור גיוון והכללה במקום העבודה.

## ביוגרפיה והשכלה
סוויט גדלה בטוסטין, קליפורניה, והייתה פעילה מצטיינת בנאום ודיבייט בתיכון טוסטין. היא למדה תואר ראשון במכללת קלרמונט מק'קנה  ותואר שני במשפטים מבית הספר למשפטים באוניברסיטת קולומביה.

## קריירה
### קרוואת', סוויין ומור
לפני שהצטרפה לאקסנצ'ר, עבדה סוויט כעורכת דין במשרד עורכי הדין המוביל קרוואת', סוויין ומור  במשך 17 שנים, מהן 10 שנים כשותפה. היא הייתה האישה התשיעית בלבד שהגיעה למעמד שותפה במשרד, והתמקדה בעסקאות מימון, מיזוגים ורכישות, וייעוץ משפטי כללי.

### אקסנצ'ר
בשנת 2010, הצטרפה סוויט לאקסנצ'ר בתפקיד היועצת המשפטית הראשית של החברה. בשנת 2015, מונתה למנכ"לית הפעילות העסקית של אקסנצ'ר בצפון אמריקה, השוק הגדול ביותר של החברה. במהלך כהונתה בחברה, היא הייתה חלק מהוועדה הגלובלית לניהול החברה, ופיתחה יחד עם המנכ"ל דאז, פייר ננטרם, את אסטרטגיית המיזוגים והרכישות של החברה.

בספטמבר 2019, מונתה סוויט למנכ"לית אקסנצ'ר, והייתה האישה הראשונה בתפקיד זה. באותה תקופה, היא הייתה אחת מ-27 נשים שהובילו חברות ב-S&P 500, והאישה ה-15 שמכהנת כמנכ"לית באחת מחברות ה-Fortune Global 500. בשנת 2021, קיבלה על עצמה גם את תפקיד היו"ר של החברה.

### קידום גיוון והכללה
במסגרת תפקידה כמנכ"לית, סוויט פעלה רבות למען קידום גיוון והכללה במקום העבודה, עם דגש על שוויון מגדרי. היא הובילה את אקסנצ'ר לשאוף לייצוג שווה בין גברים ונשים עד שנת 2025. נכון לשנת 2019, 42% מעובדי אקסנצ'ר היו נשים. בנוסף, היא תמכה בהכשרות מקצועיות ובהתמודדות עם הפערים במיומנויות בשוק העבודה האמריקאי.

סוויט פועלת גם בתחום הטכנולוגיה וקראה להכפלת מספר עובדי אקסנצ'ר בעלי מיומנויות בתחום הבינה המלאכותית והנתונים. בשנת 2024, הכריזה על פתיחת עשרה מרכזי חדשנות בתחום הבינה המלאכותית ברחבי העולם.

## פעילויות נוספות
מלבד תפקידה באקסנצ'ר, סוויט חברה במספר מועצות ודירקטוריונים, בהם מועצת הנאמנים של הפורום הכלכלי העולמי, קרן Marriott לאנשים עם מוגבלויות, המרכז ללימודים אסטרטגיים ובין-לאומיים והוועדה הטכנולוגית של Business Roundtable.

## חיים אישיים
ג'ולי סוויט נשואה לצ'אד קרייטון סוויט, שהיה יו"ר הקמפיין הנשיאותי של טד קרוז ב-2016. לזוג שתי בנות והם מתגוררים בבת'סדה, מרילנד.

## הכרה ופרסים
סוויט הוכרה כאחת הנשים החזקות ביותר בעולם התאגידי בארצות הברית. בשנת 2020, דורגה במקום הראשון ברשימת "הנשים החזקות ביותר" של מגזין פורצ'ן, והמשיכה להיות מדורגת בין המקומות הראשונים גם בשנים הבאות. בשנת 2023, דורגה במקום ה-11 ברשימת "100 הנשים החזקות בעולם" של מגזין פורבס. בשנת 2024, קיבלה את פרס "האומץ נגד שנאה" מהליגה נגד ההשמצה. באותה השנה נכללב ברשימת טיים 100 של מגזין טיים.

## הערות שוליים

## קישורים חיצוניים

קטגוריה:אמריקאים ילידי קליפורניה
קטגוריה:מנכ"ליות אמריקאיות
קטגוריה:מנכ"לים אמריקאים
קטגוריה:מנהלות אמריקאיות
קטגוריה:מנהלים אמריקאים
קטגוריה:יועצים
קטגוריה:בוגרות בית הספר למשפטים באוניברסיטת קולומביה
קטגוריה:בוגרי בית הספר למשפטים באוניברסיטת קולומביה
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1967
קטגוריה:אמריקאים שנולדו ב-1967
הלית לוי

**הלית לוי** (נולדה ב-1977) היא במאית ועורכת ישראלית.

## קורות חיים
נודלה וגדלה בשכונת בת גלים בחיפה, לאב ימאי ולאם בעלת חנות מוזיקה. בגיל חמש עשרה הייתה ממקימי עיתון הנוער "תדר" שיצא תחת כלבו. בתחילת שנות העשרים לחייה עברה לתל אביב. בילדותה עברה תקיפה מינית מתמשכת, עליה דיווחה למשטרה בבגרותה.

משנת 2009 עובדת כרכזת נוער בבית השנטי.

### קולנוע
ב-2013 ביימה את הסרט הקצר "בינו לבינה". ב-2017 ביימה את הסרט "שמנה". סרט זה הוקרן בפסטיבל חיפה והשתתף בפסטיבלים ברחבי העולם. הסרט שודר בערוץ 8 ובכאן 11.

### טלוויזיה
ב-2002 החלה לעבוד בעורכת במדור התחקירים של ערוץ עשר. ב-2008 ערכה את הישרדות – איי הפנינה. ב-2010 הייתה מיוצרי TLV - עושים את תל אביב והייתה מעורכות התוכנית.

ב-2014 שימשה כעורכת משחקי השף. באותה השנה החלה לערוך את הכוכב הבא, ובהמשך עברה לבימוי התוכנית. ב-2015 יצרה וביימה את "זוגות", ששודרה בערוץ 8 ובהמשך גם בקשת. באותה השנה ביימה את העונה השלישית של בית ספר למוסיקה ושימשה כעורכת של "משפחה בהופעה" ו"ארבע חתונות". ב-2018 יצרה וביימה את סדרת הדוקו "דור ה-WIFI" ששודרה ברשת. ב-2019 ביימה את סדרת הדוקו "טיול שורשים" בכאן 11. ב-2020 יצרה את הסדרה "הפוליטיקה של האוכל" ששודרה בערוץ 8. בין 2021–2023 ערכה וביימה את בואו לאכול איתי. ב-2024 שימשה כעורכת הראשית של הישרדות – באש ובמים.

## חיים אישיים
מתגוררת בתל אביב עם בת זוגה, חן אריאלי.

## הערות שוליים

קטגוריה:במאיות ישראליות
קטגוריה:עורכות ישראליות
קטגוריה:להט"ביות ישראליות
קטגוריה:במאים להט"בים
קטגוריה:ישראליות שנולדו ב-1977
WOZA

[ממוזער| צעיף עם סמל WOZA, מתנה ל[מזכיר המדינה של ארצות הברית|מזכירת המדינה של ארצות הברית קונדוליסה רייס מג'ני ויליאמס.]]
**נשים מזימבבואה מתעוררות או (WOZA)** (באנגלית:**Women of Zimbabwe Arise** או **WOZA**), היא תנועה אזרחית בזימבבואה, שהוקמה בשנת 2003 על ידי ג'ני ויליאמס, כדי לספק לנשים, מכל תחומי החיים, קול מאוחד לדבר על נושאים המשפיעים על חיי היום-יום שלהן, להעצים מנהיגות נשית שתוביל מעורבות קהילתית, עם לחץ על פתרונות למשבר הנוכחי, תעודד נשים לעמוד על זכויותיהן וחירויותיהן והקמת שדולה שתתמוך בנושאים המשפיעים עליהן ועל משפחותיהן.

WOZA נתמך על ידי אמנסטי אינטרנשיונל.

## אֶטִימוֹלוֹגִיָה
WOZA, ראשי התיבות של Women of Zimbabwe Arise, הוא מילה בשפת הנדבלה המקומית שמשמעותה "בוא קדימה".

## פרסים
בשנת 2008 הוענק ל-WOZA פרס אמנסטי אינטרנשיונל (פרס זכויות אדם) לשנת 2008 על ידי הסניף הגרמני של אמנסטי אינטרנשיונל. הארגון הוקם על ידי שילה דוב, מהלנגו מגודונגה וג'ני ויליאמס.

ב-23 בנובמבר 2009 קיבלו מהלנגו מגודונגה  וג'ני ויליאמס את פרס רוברט פ. קנדי לזכויות האדם. הפרס הוענק על ידי נשיא ארצות הברית ברק אובמה במילים: "בדוגמה שלהן, ויליאמס ומגודונגה הראו לנשות WOZA ולתושבי זימבבואה שהם יכולים לערער את כוחם של המדכאים שלהם, בכוח שלהם - שהם יכולים לחבל בכוחו של דיקטטור. האומץ שלהן נתן השראה לאחרים". בדבריה, בזמן שקיבלה את הפרס ציטטה מגודונגה את רוברט פ. קנדי, ואמרה: "העתיד אינו מתנה: הוא הישג. כל דור עוזר ליצור את העתיד שלו". בשנת 2012, ג'ני ויליאמס מ-WOZA זכתה בפרס ג'ינטה סאגאן מאמנסטי אינטרנשיונל ארצות הברית כאחת ממייסדות הארגון.

## המשך הדיכוי של המשטרה
ג'ני ויליאמס, מהלנגו מגודונגה וחברים אחרים ב-WOZA נעצרו מספר פעמים בשנים 2008 עד 2011. ב-12 בפברואר 2011, למעלה מאלף גברים ונשים הצטרפו להפגנת יום האהבה של WOZA. בשבועות שלאחר מכן, כמה מחברי WOZA נעצרו ועונו על פי הדיווחים בבולאוואיו. ב-WOZA מציינים כי שוטרים פנו לעורך הדין של WOZA כדי לדרוש מוויליאמס וממגודונגה להתייצב בתחנת המשטרה מסיבות שלא נמסרו. שתי הנשים נכלאו ושוחררו בערבות, מאוחר יותר מהאסירות האחרות שנלקחו לאחר אותה מחאה. אמנסטי אינטרנשיונל הביעה דאגה לביטחונם של חברי הקבוצה וכינתה את WOZA ב-2011 "מקרה בעדיפות".

## MOZA
באוגוסט 2006, באספה הלאומית של WOZA, הוחלט להקים את ארגון "אנשי זימבבואה מתעוררים" (MOZA). גברים, בעיקר צעירים, הצטרפו למאבק הלא אלים למען זימבבואה טובה יותר.

## קישורים חיצוניים
* האתר הרשמי
* ראיון עם ג'ני ויליאמס, נובמבר 2008
* זימבבואה: 100 WOZA ו-MOZA נעצרו בבולוואיו, מ־AllAfrica.com, דרך דרום-מערב רדיו אפריקה, 14 בפברואר 2009

## הערות שוליים

קטגוריה:זוכי פרס זכויות האדם ע"ש רוברט קנדי
קטגוריה:זימבבואה: פוליטיקה
קטגוריה:ארגוני זכויות האדם
Jazz Tour

**Jazz Tour** היה סיבוב ההופעות השמיני של להקת הרוק הבריטית קווין, אשר החל במרכז הכנסים של דאלאס, דאלאס, ארצות הברית ב-28 באוקטובר 1978 והסתיים באצטדיון לודוויגס פארק, סארבריקן, גרמניה המערבית ב-18 באוגוסט 1979. סיבוב זה נועד לתמוך באלבום האולפן השביעי שהוציאה לאור, *[[Jazz (אלבום)|Jazz]]*.

## רשימת שירים
רשימת שירים זו מייצגת את הופעת הלהקה במרכז הכנסים של דאלאס, דאלאס, ארצות הברית ב-28 באוקטובר 1978, וזו אינה מייצגת בהכרח הופעות אחרות שהתקיימו במסגרת סיבוב זה.

# "We Will Rock You (Fast)"
# "Let Me Entertain You"
# "If You Can't Beat Them"
# "Somebody to Love"
# "Death on Two Legs (Dedicated to…)"
# "Killer Queen"
# "Bicycle Race"
# "I'm in Love with My Car"
# "Get Down, Make Love"
# "You're My Best Friend"
# "Now I'm Here"
# "Spread Your Wings"
# "Dreamer's Ball"
# "Love of My Life"
# "'39"
# "It's Late"
# "Brighton Rock"
# "Fat Bottomed Girls"
# "Sheer Heart Attack"
# "Keep Yourself Alive"
# "Bohemian Rhapsody"

**הדרן 1**

# "Tie Your Mother Down"

**הדרן 2**

# "We Will Rock You"
# "We Are the Champions"
# "God Save the Queen"

## הופעות

## שירים מתוך סיבוב ההופעות
### שירי קווין

### שירים נוספים

### קטעי כלי

## משתתפים
* פרדי מרקיורי - זמרה, פסנתר, תוף מרים
* בריאן מיי - גיטרה, זמר רקע, פסנתר ("Teo Torriatte (Let Us Cling Together)")
* רוג'ר טיילור - תופים, טימפני, קולות רקע, זמרה ("I'm in Love with My Car")
* ג'ון דיקון - בס, קולות רקע, משולש

## הוצאות לאור
* *[[Live Killers]]* (1979)
* "Love of My Life (Live at Festhalle Frankfurt, 2 Feb '79)" (1979)
* "We Will Rock You (Fast)" (1979)

## קישורים חיצוניים

## הערות שוליים

קטגוריה:סיבובי הופעות מ-1978
קטגוריה:סיבובי הופעות מ-1979
קטגוריה:סיבובי הופעות של קווין
קטגוריה:סיבובי הופעות באירופה
קטגוריה:סיבובי הופעות באמריקה הצפונית
קטגוריה:סיבובי הופעות באסיה
קטגוריה:סיבובי הופעות בארצות הברית
קטגוריה:סיבובי הופעות בבלגיה
קטגוריה:סיבובי הופעות בגרמניה המערבית
קטגוריה:סיבובי הופעות בהולנד
קטגוריה:סיבובי הופעות ביוגוסלביה
קטגוריה:סיבובי הופעות ביפן
קטגוריה:סיבובי הופעות בספרד
קטגוריה:סיבובי הופעות בצרפת
קטגוריה:סיבובי הופעות בקנדה
קטגוריה:סיבובי הופעות בשווייץ
סקוט ברזיל

**סקוט ברזיל** (באנגלית: **Scott Brazil**; 12 במאי 1955 – 17 באפריל 2006) היה מפיק קולנוע וטלוויזיה ובמאי אמריקאי.

## שנותיו הראשונות
ברזיל נולד במחוז סקרמנטו שבקליפורניה. את רוב ילדותו בילה בשכונת סאות' לנד פארק הילס. בעל תואר ראשון במדעים מטעם אוניברסיטת דרום קליפורניה.

## קריירה
בין השנים 1979–1981 היה מפיק שותף של *The White Shadow*. לאחר מכן החל ברזיל לעבוד כמפיק שותף על יצירת סדרת טלוויזיה חדשה בשם *Hill Street Blues*. בשנת 1983 קודם למפיק אחראי של הסדרה, תפקיד אותו מילא עד 1986. הוא זכה פעמיים ברציפות בפרס אמי ל"סדרת הדרמה הטובה ביותר" (1983 ו-1984), ובפרס גלובוס הזהב על עבודתו ב"בלוז לכחולי המדים".

בשנת 2002 ביים 11 פרקים בסדרה "המגן", יותר מכל אחד אחר במצבת הבמאים. ב-2003 הועמד עם שאר מפיקי הסדרה לפרס גלובוס הזהב עבור "סדרת הדרמה הטובה ביותר". בשנת 2005 ביים ברזיל פרק אחד בעונה הראשונה של "האנטומיה של גריי". במרוצת השנים עבד ברזיל בכמה הפקות שונות של סדרות טלוויזיה, כמו "ג'אג", "ניפ/טאק", "" ו"באפי ציידת הערפדים".

ברזיל היה חבר בגילדת הבמאים של אמריקה ובאקדמיה לאמנויות ולמדעי הטלוויזיה.

## מוות
ב-17 באפריל 2006 נפטר ברזיל בגיל 50, עקב כשל נשימתי שנגרם כתוצאה מטרשת אמיוטרופית צידית ומחלת ליים. הוא הותיר אחריו את אשתו מארי ואת שני ילדיהם המשותפים. הפרק האחרון של *The Kill Point* והפרק הראשון של העונה השישית של "המגן" הוקדשו לזכרו. מהדורת ה-DVD של העונה החמישית של "המגן" מכילה סרטון מחווה בן 25 דקות בו סופדים לו צוות ההפקה.

## קישורים חיצוניים

* 

## הערות שוליים

קטגוריה:במאי טלוויזיה אמריקאים
קטגוריה:מפיקי טלוויזיה אמריקאים
קטגוריה:בוגרי אוניברסיטת דרום קליפורניה
קטגוריה:אמריקאים שנולדו ב-1955
קטגוריה:אמריקאים שנפטרו ב-2006
סוזי בום

**סוזי בום** היא דמות דראג קווין המגולמת על ידי האמן **ליאור ישראלוב**. הוא מאפר ואמן דראג ישראלי.

## קורות חיים
נולד למשפחה דתית ממוצא בוכרי בדרום תל אביב, הצעיר מתוך ארבעה ילדים. אחותו היא חן אריזונה, הטרנסג'נדרית הראשונה שהתחתנה בישראל, שבעבר הופיעה בדראג (כ"סוזי בום" אף היא) וחשפה את ישראלוב לתחום. בגיל שבע עשרה החל להתעסק באמנות הדראג, לאחר שהתחפש לאישה בפורים.

עד הגיוס למד בישיבה בתל אביב, ובהמשך במכינה קדם צבאית בראש פינה. באותה תקופה החל להופיע בדראג. התגייס לחיל המודיעין כמתרגם. לאחר הצבא למד תואר ראשון בספרות ערבית ותואר שני בתקשורת ומדע המדינה. לאחר הלימודים החל לעבוד בתור מורה לערבית. עם זאת, לאחר תקופה קצרה כמורה עבר ללמודי משחק ביורם לוינשטיין.

ישראלוב מופיע בדראג בפני עסקים פרטיים, מסיבות רווקות ואירועים נוספים. בנוסף, שיתף פעולה עם מלכות ישראליות כמו קיי לונג וגלינה פור דה ברה, לצד מלכות בינלאומיות כמו שאנג'לה ואליסה אדוורדס. בנוסף, מופיע במופע סולו שהוא שילוב של הרצאה על סיפור חייו ומופע דראג, בשם "מאחורי הדראג", איתו הופיע בחיפה, הוד השרון וערים נוספות. ב-2021 הופיע בדראג בדובאי, הישראלי הראשון לעשות זאת. בשנת 2022, אורגנה הפגנה כנגד הופעתו מחוץ למתחם בו הופיע במסגרת אירועי הגאווה של הטכניון. ההפגנה אורגנה על ידי ארגון "בוחרים במשפחה", שאף ניסה לבטל את האירוע.

בנוסף להופעות, תחת הדמות של סוזי בום לישראלוב יש גם חברת קוסמטיקה בשם "סוזי בום קוסמטיקס" ומרצ'נדייז. לצד זאת, מנהל ערוץ יוטיוב שלו יותר מעשרת אלפים עוקבים, ונחשב לערוץ היוטיוב הגדול ביותר בישראל שעוסק בדראג. בנוסף, מציע שירות מייקאובר במסגרתו מאפר ומלביש אנשים כמלכות דראג.

בשנת 2018 השתתף בתוכנית "Upload" של כאן 11, שבוימה על ידי ברק הימן. מחומרי הצילום של הסדרה גם הופק סרט קצר, "בתוך העיניים שלכם". הסרט הופיע בפסטיבלי קולנוע באוסטרליה, ארצות הברית, פולין, הודו וישראל. השתתף בעונה השנייה של גוט טאלנט ישראל ועבר את האודישן, אך לא העפיל לחצי הגמר. בשנת 2022 הופיע בקליפ בשורות טובות.

מתגורר בתל אביב. אב לילדה.

## קישורים חיצוניים

## הערות שוליים

קטגוריה:דראג קווינס
קטגוריה:דראג בישראל
קטגוריה:משתתפי גוט טאלנט ישראל
קטגוריה:תל אביב-יפו: אישים
ארתור סוול

**ארתור סוול** (באנגלית: **Arthur Sewall**; 25 בנובמבר 1835 – 5 בספטמבר 1900) היה בונה ספינות אמריקאי ממיין, הידוע בעיקר בתור המועמד הדמוקרטי לסגן נשיא ארצות הברית בבחירות 1896, חברו למועמדותו של ויליאם ג'נינגס ברייאן. מ-1888 עד 1896, הוא כיהן כחבר בוועדה הלאומית הדמוקרטית והתמודד ללא הצלחה על מושב הסנאט של מיין נגד יוג'ין הייל. התפקידים הבחירה היחידים שסיוול החזיק היו כחבר מועצה ויועץ משפטי בעיר באת', מיין.

## ביוגרפיה
ב-25 בנובמבר 1835, ארתור סוול נולד לוויליאם ורייצ'ל סוול בבאת', מיין. בשנת 1892 השיק סוול את ה-*Roanoke*, שהייתה בזמנו ספינת העץ הגדולה בעולם.

לאחר מות אביו, הוא ואחיו הובילו את עסקי בניית הספינות המצליחים והעשירים שלהם, והוא השתלט על שליטה מוחלטת בעקבות מות אחיו ב-1879. הוא כיהן כנשיא מסילת הברזל המרכזית של מיין מ-1884 עד 1893 וכן כיהן כנשיא הבנק הלאומי של באת'.

הוא השתתף בכל ועידה לאומית דמוקרטית בין 1872 ל-1900, למעט 1876, אם כי היה מעריץ עז של המועמד של המפלגה הדמוקרטית לנשיאות באותה שנה, סמואל טילדן, ומאז ואילך האמין שהבחירות נגנבו מטילדן בבחירות 1876. הוא הובס גם במרוץ לסנאט האמריקאי ב-1893.

ביוני 1895, הוא יצא בתמיכה בכסף חופשי, והוא קיבל את המקום השלישי בהצבעה הראשונה לסגן הנשיא בוועידה הלאומית הדמוקרטית של 1896 מאחורי הנציג ג'וזף סיבלי והמוציא לאור ג'ון ר. מקלין ולאחר שהפסיד בתחילה צירים ב-1896 בהצבעה השנייה התאושש והשיג את הרוב בהצבעה החמישית לפני שהוצעה בקול קורא. על פי ההערכות, בחירתו הייתה מאמץ לזכות בקולות בקרב חברי המפלגה השמרנים וניו אינגלנד, שהפריעו להם ההיבטים הפופוליסטים של ויליאם ג'נינגס ברייאן. הוא היה בעד מכסים גבוהים וכמעט אימפריאליסטי במדיניות החוץ, ולכן הוא וברייאן הסכימו במידה רבה רק בשאלה המוניטרית. ארתור סוול היה גם אחד הפוליטיקאים הבודדים שהיה חסיד של Swedenborgiansm, דת המבוססת על כתביו של התאולוג השוודי עמנואל סוודנבורג.  יריבו העיקרי של סגן הנשיא, גארט א. הובארט (רפובליקני), היה גם בנקאי ותעשיין מזרחי ששימש בוועד הלאומי של מפלגתו. סוול היה חברו למועמדותו של ברייאן בפעם הראשונה מבין שלוש הפעמים של בריאן כמועמד הדמוקרטי לנשיאות.

ב-5 בספטמבר 1900, סוול מת בסמול פוינט, מיין, מאפופלקס. הוא קבור בבית הקברות אוק גרוב בבאת', מיין. בזמן מותו, הוא היה שווה 5,000,000 דולר (167,350,000 דולר ב-2022 דולר).

## מורשת
נכדו של סוול, סאמנר סוול, כיהן כמושל מיין בין השנים 1941 עד 1945, כרפובליקני.

ב-2008, ה-*St. Louis Post-Dispatch* התייחס לסוול במאמר שביקר את בחירתו של הסנאטור ג'ון מקיין במושלת שרה פיילין כסגנית הנשיא שלו בבחירות לנשיאות 2008, ואמר כי הוא בחר ב"חבר המתמודד הכי פחות כשיר מאז בונה הספינות השוודיבורגי ארתור סוול רץ בתור מספר 2 של ויליאם ג'נינגס ברייאן ב-1896". 

## קישורים חיצוניים

* 

## הערות שוליים

קטגוריה:אמריקאים ילידי מיין
קטגוריה:מועמדים לסגנות נשיאות ארצות הברית מטעם המפלגה הדמוקרטית
קטגוריה:אמריקאים שנולדו ב-1835
קטגוריה:אמריקאים שנפטרו ב-1900
שתיאל אברמוב

**שתיאל סמיונוביץ' אברמוב** (ברוסית **Шетие́ль Семёнович Абра́мов**; 11 בנובמבר 1918 – 14 במאי 2004) היה קצין יהודי סובייטי אשר השתתף במלחמת העולם השנייה וזכה לאות גיבור ברית המועצות על חלקו בקרב פוזנן.

## קורות חיים
נולד בעיר דרבנט, במשפחה של יהודי ההרים. למד בבית ספר תיכון בעיר מחצ'קלה. בהמשך למד גאולוגיה בעיר גרוזני. בימים הראשונים של פלישת גרמניה הנאצית לברית המועצות - עזב את הלימודים והתנדב לצבא האדום. בדצמבר 1941 סיים קורס קצינים מזורז

במאי 1942 מונה למפקד מחלקה ביחידת חיל רגלים שלחמה במסגרת החזית הדרום-מערבית. בסוף מאי נפצע קשה באחד הקרבות ופונה לבית חולים בעיר נובוצ'רקסק. לאחר שהחלים מפציעתו נשלח לסטלינגרד, שם לחם כמפקד מחלקת סיור. בנובמבר 1942 נפצע קשה ופונה לבית חולים בעיר קאזאן. החלים מפצעיו בפברואר 1943 ומונה למפקד פלוגה בדיביזיית חי"ר מס' 82. השתתף בקרבות לשחרור דונבאס, שחרור אודסה. בספטמבר 1944 הועברה יחידתו אל החזית הבלארוסית הראשונה. אברמוב נטל חלק בצליחת נהר הויסלה, בקרבות לשחרור ורשה ושחרור לודז'. ב־19 בפברואר 1945 גדוד בפיקודו של שתיאל אברמוב היה הראשון שפרץ לתוך מבצר פוזנן, כבש את עמדות השליטה ואפשר השתלטות מהירה של כוחות הצבא האדום על המבצר. על מעשה זה, ב-31 במאי 1945 הוענק לו אות גיבור ברית המועצות. בהמשך השתתף אברמוב בכיבוש ברלין. את המלחמה סיים בדרגת מיור (רב-סרן).

לאחר המלחמה רצה אברמוב להמשיך בשירות קבע ואף החל ללמוד באקדמיה צבאית במוסקבה. אך בתחילת 1946 נפצע קשה בתאונה במהלך תרגיל צבאי ונאלץ להשתחרר מן השירות. הוא חזר לעיר גרוזני והמשיך בלימודי גאולוגיה. בשנת 1949 סיים תואר שני ונשאר כחוקר במוסד האקדמי, בו למד. בהמשך סיים לימודי דוקטורט, היה מרצה ודיקן הפקולטה. בשנת 1992 פרש לגמלאות. בשנת 1993 עבר עם אשתו למוסקבה, שם התגוררו ילדיו. נפטר במוסקבה בשנת 2004.

על בית, בו גדל בעיר דרבנט ועל בית הספר, בו למד במחצ'קלה, הוצבו לוחות לזכרו.

## קישורים חיצוניים
* ביוגרפיה של שתיאל אברמוב באתר "גיבורי המדינה" 
* ביוגרפיה באתר המוקדש ליהודים, לוחמי הצבא האדום במלחמת העולם השנייה 

קטגוריה:יהודים מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור המלחמה הפטריוטית הגדולה
קטגוריה:מעוטרי הכוכב האדום
קטגוריה:יהודים אנשי הצבא האדום במלחמת העולם השנייה
קטגוריה:אנשי הצבא האדום בקרב סטלינגרד
קטגוריה:יהודי ההרים
קטגוריה:סובייטים שנולדו ב-1918
קטגוריה:רוסים שנפטרו ב-2004
ספוג מלמין

ממוזער|ספוג מלמין של חברת "Mr. Clean"
**ספוג מלמין** הוא חומר ספוגי מוקצף המיוצר מתרכובת של מלמין ופורמלין. זהו החומר ממנו עשוי ספוג הניקוי אשר מוכר בישראל כ"**ספוג הפלא**", אשר משמש לניקוי באמצעות ליטוש עדין. החומר משמש גם לצורך בידוד תרמי ובידוד אקוסטי.

## שימושים
בתחילת המאה ה-21 התגלה כי קצף המלמין יעיל במיוחד בהסרת לכלוך, משום שמבנה הקצף הפתוח שלו גורם לשיוף עדין של החומר אותו מנקים, אשר מוריד את השכבה העליונה ומשאיר שכבה חדשה ונקייה. שפשוף ספוג מלמין לח יעיל בהורדת כתמים שקשה להסירם באמצעת שפשוף בספוג רגיל, כגון כתמים של עפרונות צבעוניים, טושים ושומן מקירות צבועים, משטחי פלסטיק ומשטחי עץ. בדומה למחק, הספוג נשחק במהלך השימוש ועלול להשאיר אחריו שאריות עדינות שניתן להסיר בשטיפה. שפשוף של הספוג על משטחים עדינים או משטחים עם ציפוי מגן (כגון לכה) עלול להוריד את שכבת הציפוי ולפגוע במוצר.

בנוסף, בזכות משקלו הנמוך והצפיפות הגבוהה שלו קצף המלמין משמש גם כמבודד תרמי לציפוי צינורות, וכן כמבודד אקוסטי עבור אולפנים, אולמות עוד.

## השפעות סביבתיות ובטיחות
ספוגי מלמין תורמים באופן משמעותי לזיהום מיקרופלסטיק. מחקר שפורסם בשנת 2024 מצא כי ספוגי מלמין משחררים מדי חודש ברחבי העולם מעל טריליון סיבי מיקרופלסטיק כתוצאה משפשוף שלהם. החלקיקים שיוצר הספוג זעירים מכדי להיות מסוננים על ידי מערכות סינון וטיהור השפכים וכך הם עלולים לזהם את מערכות המים ולהגיע בהמשך לתוך המזון שצורכים בני אדם. בשל יכולת השיוף שלו, במגע חזק מדי עם העור הספוג עלול לגורם לגירוי או פציעה, במיוחד אצל ילדים או בעלי עור רגיש.

## ראו גם
* ספוג
* נייר זכוכית

## קישורים חיצוניים
* 
* עובדות לא חשובות: ספוג הפלא פוסט באתר פייסבוק

## הערות שוליים

קטגוריה:כלי ניקוי
כריסטה ורנוף

**כריסטה ורנוף** (באנגלית: **Krista Vernoff**; נולדה ב-24 באוקטובר 1971) היא תסריטאית, מפיקת קולנוע וטלוויזיה ובמאית אמריקאית. עבדה בשנים 2007–2011 ו-2017–2023 כמפיקה הראשית בתוכנית "האנטומיה של גריי" ובין השנים 2019–2023 מונתה לאותו תפקיד בסדרת הבת שלה, "תחנה 19". בנוסף, שימשה כמפיקה הראשית של "חסרי בושה" וכמפיקה-תסריטאית של "מכושפות".

במרוצת השנים הועמדה ורנוף לשלושה פרסי אמי על עבודתה ב"אנטומיה של גריי": פעמיים כמפיקה ופעם אחת כתסריטאית עבור הפרק "תאונת רכבת". *[[The A.V. Club|The AV Club]]* כי מדובר בפרק הטוב ביותר בכל הסדרה.

בשנת 2017 גייסה שונדה ריימס את ורנוף, כדי לחזור ל"אנטומיה של גריי" בתור מפיקת על לעונה ה-14 של הסדרה. בשנת 2019 מונתה למפיקת על של "תחנה 19". באותה שנה חתמה על חוזה ענק עם ABC, המאפשר לה להפיק יצירות חדשות תחת חברתה הפרטית, טריפ דה לייט פרודקשיינס.

## ביוגרפיה
בשנת 1989 סיימה ורנוף את לימודיה בתיכון טרוי שבניו יורק. באחד הפרקים בעונה השביעית של "האנטומיה של גריי" הזכירה אותו. היא למדה גם באוניברסיטת בוסטון. ורנוף שאפה להיות וטרינרית, אך מאז התאהבה באמנות הבמה. רק בשנות ה-20 לחייה החלה לכתוב תסריטים עבור סדרות.

## קריירה
### טלוויזיה
בגיל 28 התראיינה לראשונה עבור עבודת תסריטאות בטלוויזיה. לימים סיפרה כי בראיון נקט המפיק בגישה שוביניסטית כלפיה, ואמרה שהוא טען כי מישהו (גבר) סייע לה בכתיבה.

בשנים 2000–2004 הייתה התסריטאית של התוכנית "מכושפות". בעקבות איוש מוצלח של התפקיד החלה להפיק את התוכנית *Wonderfalls*, ששודרה ברשת הטלוויזיה פוקס. הפרק ה-14 בעונה העשירית של "חוק וסדר" נכתב על ידי ורנוף. כמו כן, הייתה שותפה לכתיבת פרקי הקרובאובר של "מרפאה פרטית". בשנת 2012 הייתה המפיקה השותפה ב"חסרי בושה".

#### האנטומיה של גריי
ורנוף ידועה בעיקר בתקופתה כחברה בצוות הכתיבה של הסדרה "האנטומיה של גריי". היא הייתה המפיקה הראשית שלה, וגם כתבה במספר פרקים, כמו "תאונת רכבת", שהועמד לפרס אמי עבור "התסריט הטוב ביותר.

ורנוף אחראית על הכנסת המילה "Seriously" ("ברצינות") במרבית הדיאלוגים בסדרה. שונדה ריימס, היוצרת, לימים סיפרה כי ורנוף השתמשה במילה זו לעיתים קרובות, וכי ניתן לפרש אותה כסרקסטית ואינטימית בו-זמנית.

כשהתראיינה להסכת בנושא הסדרה באייטונס סיפרה ורנוף כי הפרקים "שישה ימים חלק 1 ו-2" הוקדשו לאביה, שנפטר כמו אביו של ד"ר ג'ורג' או'מאלי. במאי 2007 נודע כי ורנוף תהפוך למפיקת העל ולתסריטאית הראשית של הסדרה. בשנת 2011 עזבה את תפקידה. ב-28 באפריל 2017 הודיעה על חזרתה. ב-25 בינואר 2023 הכריזה על פרישתה השנייה מצוות ההפקה של "האנטומיה של גריי".

## חיים אישיים
ורנוף היא יהודייה. אביה, בוב ורן, נפטר ב-2001. יש לה בת בשם קוזט, שנקראה על שם אחת הדמויות ב"עלובי החיים". יש לה גם בן מאומץ ושני בנים חורגים, בנימין ואדריאן.

## קישורים חיצוניים

## הערות שוליים

קטגוריה:תסריטאיות יהודיות אמריקאיות
קטגוריה:בוגרות אוניברסיטת בוסטון
קטגוריה:בוגרי אוניברסיטת בוסטון
קטגוריה:מפיקות טלוויזיה יהודיות אמריקאיות
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
פריאמוואדה נטרג'אן

**פריאמוואדה (פריה) נטרג'אן** (נולדה ב-1969) היא אסטרופיזיקאית תאורטית ופרופסור במחלקות לאסטרונומיה ולפיזיקה באוניברסיטת ייל. היא ידועה בעבודתה בתחום מיפוי החומר האפל והאנרגיה האפלה, בפרט בניתוחי עידוש כבידתי ובפיתוח מודלים המתארים את ההיסטוריה של היווצרות חורים שחורים על-מסיביים והצטברות חומר סביבם. נטרג'אן היא מחברת הספר *Mapping the Heavens: The Radical Scientific Ideas That Reveal the Cosmos*.

## ביוגרפיה
נטרג'אן נולדה בקוימבטור, טאמיל נאדו שבהודו להורים אקדמאיים. היא אחת משלושה ילדים וגדלה בעיר דלהי. את לימודיה התיכוניים עשתה בבית ספר ציבורי בדלהי, R.K. Puram.

יש לה תואר ראשון בפיזיקה ובמתמטיקה מהמכון הטכנולוגי של מסצ'וסטס. היא גם השתתפה בתוכניות מדע, טכנולוגיה וחברה (STS), ובתוכנית למדיניות טכנולוגיה וציבור ב-MIT בשנים 1991–1993. היא השלימה את עבודת הדוקטורט שלה באסטרופיזיקה תאורטית במכון לאסטרונומיה באוניברסיטת קיימברידג', אנגליה, בשנת 1998. במהלך לימודיה הייתה חברה בטריניטי קולג' והחזיקה במלגת מחקר Title A מ-1997 עד 2003. לפני הצטרפותה לייל, הייתה עמיתת מחקר במכון הקנדי לאסטרופיזיקה תאורטית בטורונטו, קנדה.

נטרג'אן פועלת במספר תחומי מחקר משמעותיים באסטרופיזיקה תאורטית, ובהם עידוש כבידתי, צבירי גלקסיות, פיזיקת הצטברות, היווצרות גלקסיות ודלקת קוואזרים, חורים שחורים בינאריים והתפרצות גמא.

## פרסים והוקרה

* 2008: מלגת Emeline Conland Bigelow, מכון רדקליף, אוניברסיטת הרווארד.
* 2009: מלגת גוגנהיים; זכתה בפרס "פני העתיד" מטעם קרן הודו מעבר לים.
* 2010: עמיתת החברה המלכותית לאסטרונומיה והחברה הפיזיקלית האמריקאית.
* 2023: נבחרה לאקדמיה האמריקאית לאמנויות ולמדעים.
* 2024: עמיתת האגודה האסטרונומית האמריקאית; נבחרה לאחד ממאה האנשים המשפיעים ביותר של המגזין "Time".

## קישורים חיצוניים

* 

## הערות שוליים

קטגוריה:אסטרופיזיקאיות
קטגוריה:בוגרות המכון הטכנולוגי של מסצ'וסטס
קטגוריה:בוגרי המכון הטכנולוגי של מסצ'וסטס
קטגוריה:בעלות תואר דוקטור מאוניברסיטת קיימברידג'
קטגוריה:בעלי תואר דוקטור מאוניברסיטת קיימברידג'
קטגוריה:סגל אוניברסיטת ייל
קטגוריה:עמיתי החברה המלכותית לאסטרונומיה
קטגוריה:חברות האקדמיה האמריקאית לאמנויות ולמדעים
קטגוריה:חברי האקדמיה האמריקאית לאמנויות ולמדעים
קטגוריה:מהגרות מהודו לארצות הברית
קטגוריה:מהגרים מהודו לארצות הברית
קטגוריה:הודים שהופיעו ברשימת טיים 100
קטגוריה:הודים
קטגוריה:אמריקאיות שנולדו ב-1969
קטגוריה:אמריקאים שנולדו ב-1969
שון פיין

**שון פיין** (באנגלית: **Shawn Fain**; נולד ב-30 באוקטובר 1968) הוא מנהיג איגוד מקצועי אמריקאי, המכהן מאז מרץ 2023 כנשיא איגוד עובדי הרכב. פיין, שהיה בעבר חשמלאי במפעל חלקי רכב של חברת סטלנטיס בקוקומו, אינדיאנה, הוא חבר באיגוד מזה 29 שנים ומשתייך לסיעת הרפורמה "לאחד את כל העובדים לדמוקרטיה" (UAWD). הוא הנשיא הראשון שנבחר ישירות על ידי חברי האיגוד, והיה דמות מרכזית בשביתת איגוד עובדי הרכב של שנת 2023.

## ביוגרפיה
פיין נולד וגדל בקוקומו, אינדיאנה, נכד לשני גמלאי איגוד עובדי הרכב מחברת ג'נרל מוטורס. סבו החל את עבודתו בחברת קרייזלר בשנת 1937, השנה שבה הצטרפו עובדי קרייזלר לאיגוד לאחר שביתת ישיבה. אביו היה ראש משטרת קוקומו. פיין הוא בוגר בית הספר התיכון טיילור.

באפריל 2023, זמן קצר לאחר שנבחר לנשיא איגוד עובדי הרכב, פיין הכריז על כך שלאיגוד "נמאס מהמצב הקיים". במהלך משא ומתן על חוזים, דרש העלאת שכר מיידית של 20% לעובדים, ולאחר מכן העלאות הדרגתיות שיגיעו ל-46%. לטענתו, העלאות אלה נדרשות כדי להדביק את קצב העלאות השכר של מנכ"לים בתעשיית הרכב בעשורים האחרונים. בנוסף, הוא קרא לביטול מדרגות השכר השונות והטבות ולחזור להטבות שנלקחו מהעובדים במהלך המשבר הכלכלי של 2007–2008, כולל החזרת התאמות יוקר המחיה ופנסיות מכובדות. עמדתו הנחושה במשא ומתן הייתה גורם מרכזי בהחלטת האיגוד להכריז על שביתה ב-15 בספטמבר 2023. הייתה זו הפעם הראשונה בתולדות האיגוד שהוכרזה שביתה בו זמנית נגד כל שלוש יצרניות הרכב הגדולות בארצות הברית.

פיין זכה לתשומת לב רבה בשל סגנונו הלא שגרתי בארגון העובדים. הוא משתמש תכופות בפלטפורמות מדיה חברתית כדי לתקשר עם חברי האיגוד, כולל סרטונים בסגנון דוקומנטרי קצר. במהלך המשא ומתן, הופיע בשידורים חיים בפייסבוק, שם ציטט פסוקים מהתנ"ך ומלקולם אקס, ושילב את מסריו עם גישה ישירה ועימותית. לדוגמה, באוגוסט 2023, הוא תועד משליך לפח הצעה של חברת סטלנטיס ואומר כי "מקומה - בפח". סגנון משא ומתן זה זכה לשבחים מצד אנליסטים, שטענו כי מדובר במשא ומתן מודרני ואסטרטגי.

בסיום שביתת עובדי הרכב ב-2023, התחייב פיין להרחיב את מאמצי האיגוד לארגון חברות רכב נוספות. הוא הצהיר כי "כאשר נחזור לשולחן המשא ומתן ב-2028, זה לא יהיה רק עם שלוש הגדולות, אלא עם חמש הגדולות או שש הגדולות". בדצמבר 2023, הודיע איגוד עובדי הרכב על התחלת מאמצי האיגוד במפעל פולקסווגן בצ'טנוגה, טנסי, כאשר למעלה מ-1,000 עובדים חתמו על כרטיסי הצטרפות לאיגוד.

ב-19 באוגוסט 2024, פיין נאם בוועידה הדמוקרטית הלאומית הלאומית והביע תמיכה בעובדים ובזכויותיהם. בנוסף, הצהרותיו הביקורתיות נגד מעמד המיליארדרים זכו לחשיפה נרחבת, ובפרופיל שפורסם עליו ב"ניו יורק טיימס" באוקטובר 2023 צוטט אומר: "לדעתי, למיליארדרים אין זכות קיום".

## קישורים חיצוניים

## הערות שוליים

קטגוריה:אמריקאים ילידי אינדיאנה
קטגוריה:אמריקאים שהופיעו ברשימת טיים 100
קטגוריה:אמריקאים שנולדו ב-1969
אייז'ה וילסון

**אייז'ה ריאד וילסון** (באנגלית: **A'ja Riyadh Wilson**; נולדה ב-8 באוגוסט 1996) היא כדורסלנית אמריקאית המשחקת בקבוצת לאס וגאס אייסז מליגת ה-WNBA. וילסון נחשבת לאחת השחקניות הבולטות בליגת ה-WNBA, ונבחרה שלוש פעמים ל-MVP של הליגה (2020, 2022, 2024), זכתה בשתי אליפויות (2022, 2023), והייתה שותפה לנבחרת ארצות הברית שזכתה במדליות זהב בטורניר הכדורסל האולימפי בטוקיו 2020 ופריז 2024.

## ביוגרפיה
וילסון נולדה בקולומביה, קרוליינה הדרומית, להורים רוסקו ואווה וילסון. אביה שיחק כדורסל מקצועי באירופה, והיא קיבלה את שמה מהמוזיקה האהובה על אביה - השיר "Aja" של להקת "סטילי דן". אייז'ה למדה והצטיינה בלימודיה ובכדורסל בתיכון בדרום קרוליינה, שם הובילה את קבוצתה לאליפות המדינה והפכה לשחקנית הכדורסל התיכונית המובילה בארצות הברית בשנת 2014.

וילסון שיחקה בקבוצת הכדורסל של אוניברסיטת קרוליינה הדרומית (2014–2018) תחת המאמן דון סטיילי. היא הובילה את הקבוצה לאליפות ה-NCAA בשנת 2017 ונבחרה לשחקנית המצטיינת של הטורניר. במהלך הקריירה שלה במכללה זכתה שלוש פעמים בתואר שחקנית השנה של ה-SEC, ובשנת 2018 קטפה את כל תוארי השחקנית המצטיינת הלאומיים, כולל גביע וייד, פרס נייסמית', ופרס ה-AP לשחקנית השנה.

### קריירה מקצוענית
ב-2018 נבחרה וילסון במקום הראשון בדראפט ה-WNBA על ידי קבוצת לאס וגאס אייסז, ובמשחק הבכורה שלה בליגה היא קלעה 14 נקודות בנוסף ל-10 ריבאונדים. וילסון המשיכה להצטיין בעונה הראשונה שלה, וזכתה בתואר רוקית השנה של ה-WNBA. בעונות הבאות היא הובילה את האייסז לגמרים ולשתי אליפויות רצופות (2022, 2023), תוך כדי זכייה בפרסים אישיים רבים כמו MVP של הליגה ו-MVP של סדרת הגמר בשנת 2023.

בשנת 2024 שברה את שיא הנקודות לעונה בליגה והייתה לשחקנית הראשונה בהיסטוריה של ה-WNBA שהשיגה 1,000 נקודות בעונה אחת.

וילסון זכתה במדליית זהב אולימפית באולימפיאדת טוקיו 2020 והמשיכה להוביל את נבחרת ארצות הברית לזכייה נוספת במדליית זהב בפריז 2024, שם גם נבחרה ל-MVP של הטורניר.

### עיסוקים נוספים
וילסון כתבה את הספר "Dear Black Girls", שהפך לרב-מכר של הניו יורק טיימס. היא גם פעילה חברתית והקימה את "קרן אייז'ה וילסון" למניעת בריונות וקידום חינוך על דיסלקסיה.

## קישורים חיצוניים

## הערות שוליים

קטגוריה:אמריקאים ילידי קרוליינה הדרומית
קטגוריה:קולומביה (קרוליינה הדרומית): אישים
קטגוריה:כדורסלניות אמריקאיות
קטגוריה:מחברות ספרי עיון אמריקאיות
קטגוריה:מגישות פודקאסטים אמריקאיות
קטגוריה:אלופות אולימפיות אמריקאיות: כדורסל
קטגוריה:אלופות אולימפיות אמריקאיות באולימפיאדת טוקיו (2020): כדורסל
קטגוריה:זוכי פרס ESPY: שחקנית ה-WNBA של השנה
קטגוריה:אמריקאים שהופיעו ברשימת טיים 100
קטגוריה:שחקניות WNBA
קטגוריה:קרוליינה הדרומית: כדורסלנים
קטגוריה:אמריקאיות שנולדו ב-1996
קטגוריה:אמריקאים שנולדו ב-1996
דרנל מרטין

**דרנל מרטין** (באנגלית: **Darnell Martin**; נולד ב-7 בינואר 1964) היא במאית טלוויזיה וקולנוע, תסריטאית ומפיקה אמריקאית.

## שנותיה הראשונות
מרטין נולדה בברונקס שבניו יורק, בתם של מרילין, רקדנית ממוצא אירי-אמריקאי, ועורך דין אפרו-אמריקאי. לאחר סיום לימודיה התיכוניים נרשמה למכללת שרה לורנס ואחר-כך המשיכה את לימודיה בבית הספר לקולנוע של אוניברסיטת ניו יורק. במהלך לימודיה פיתחה עניין מעמיק בקולנוע.

במהלך לימודיה ובעקבותיהם עבדה מרטין במשרות מגוונות הקשורות לעולם הקולנוע. היא החלה את דרכה במעבדות קולנוע, בבתי השכרת מצלמות ובברים. במקביל יצרה קליפים וסרטים קצרים, שהעמיקו את ניסיונה בעולם הוויזואלי והיצירתי. בתקופה זו היא כתבה גם את הטיוטה הראשונה ל-*I Like It Like That*.

## קריירה
[ממוזער| סופיה זונדרוואן ומרטין ב[פסטיבל הסרטים טרייבקה, 2010.]]
בשנת 1992 ביימה מרטין את הסרט הקצר הראשון שלה, "חשוד", שעסק בהתייחסות המערכתית לצעירים שחורים כאל פושעים פוטנציאליים. הסרט זכה לשבחים במסגרת "תצוגת הקולנוע הצעיר השחור" של התיאטרון הציבורי בניו יורק, והציג את כשרונה הייחודי לגעת בנושאים חברתיים טעונים. לאחר הצלחת הסרט עבדה כעוזרת צלם בסרט התיעודי של הבמאי ג'ונתן דמי, "בן דוד בובי", שהתמקד בחייו של רוברט קאסל, כומר אפיסקופלי הפועל בשכונת הארלם.

בשנת 1994 ביימה מרטין עבור סרטי קולומביה את *I Like It Like That*, דרמה קומית המתארת את חייה של אישה צעירה הנאבקת לשמור על אהבתה, לייצב את משפחתה, לבסס את ערכה העצמי ולשמור על שפיותה. הסרט זכה להערכה רבה מצד המבקרים, אך לא הצליח להכניס רווח רב. בשנת 2001 ביימה את הסרט *Prison Song*, שעסק באתגרים הרגשיים והחברתיים של אנשים בתוך מערכת הכליאה.

בשנת 2011 ביימה את סרט הטלוויזיה *The Lost Valentine* בכיכובם של ג'ניפר לאב יואיט, בטי וייט ושון פריס. הוא בוסס על רומן מאת ג'יימס מייקל פראט, שנקרא "האהבה האחרונה". בדצמבר באותה השנה הועמדה וייט לפרס גילדת שחקני המסך עבור "השחקנית הטובה ביותר בסרט טלוויזיה או במיני-סדרה".

מאז ביימה מרטין פרקים של סדרות טלוויזיה כמו "חוק וסדר", "האנטומיה של גריי" ו"המתים המהלכים". בשנת 2008 כתבה וביימה את הסרט "קאדילק רקורדס", דרמה מוזיקלית המבוססת על פועלו של לאונרד צ'ס ועל הזמרים שהקליטו בחברת צ'ס רקורדס בתקופת ראשית ה-R&B והרוקנ'רול. בסרט כיכבה ביונסה, שגילמה את דמותה של אטה ג'יימס.

בשנת 2012 ביימה את סרט הטלוויזיה *Firelight*. בשנת 2016 ביימה את הפרק "Go Getters" בסדרה "המתים המהלכים" במהלך העונה השביעית. בשנת 2020, ביימה פרק בסדרה "ציפור אלוהים שבשמים".

בשנת 2021 ביימה מרטין פרק בסדרה "ניו אמסטרדם" וביימה שני פרקים בסדרה "American Rust" ברשת שואוטיים. 

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:תסריטאיות אמריקאיות
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:במאיות טלוויזיה אמריקאיות
קטגוריה:במאיות קולנוע אמריקאיות
קטגוריה:אמריקאיות ממוצא אירי
קטגוריה:במאי וידאו קליפים אמריקאים
קטגוריה:אמריקאיות שנולדו ב-1964
קטגוריה:אמריקאים שנולדו ב-1964
דונה לאנגלי

**דונה לאנגלי-שמשירי**, (באנגלית: **Donna Langley-Shamshiri**; נולדה ב-1968), היא מנהלת קולנוע בריטית, המשמשת כיושבת ראש של אולפני יוניברסל ושל קבוצת הבידור המוסרט של יוניברסל. בשנת 2023 הוגדר תפקידה מחדש והיא מונתה לקצינת התוכן הראשית של יוניברסל, עם אחריות לא רק על סרטי הקולנוע אלא גם על אסטרטגיית הטלוויזיה והסטרימינג של החברה.

## קריירה
לאנגלי החלה את דרכה המקצועית כמפיקה באולפני ניו ליין סינמה. בשנת 2001 הצטרפה ליוניברסל בתור סגנית נשיא בכירה להפקות. במהלך השנים, פיקחה לאנגלי על כמה מהזיכיונות המצליחים ביותר של יוניברסל, ביניהם "מהיר ועצבני", "גנוב על הירח", ו"ג'ייסון בורן". היא ידועה בזכות טיפוח קשרים חזקים עם במאים ותסריטאים.

אחד ההישגים הבולטים שלה היה תמיכה בסרט הבכורה של הבמאי ג'ורדן פיל, "תברח", כמו גם בסרטיו הבאים "אנחנו" ו-"אין מצב". לאנגלי גם נחשבת כאחראית על גיוס הבמאי כריסטופר נולאן ליוניברסל, לאחר שעזב את האחים וורנר, כאשר סרטו "אופנהיימר" הפך לאחת ההצלחות הגדולות של יוניברסל בשנת 2023. באותה שנה, לאנגלי פיקחה גם על סרטים מצליחים כמו "מייגן", "חומר דוב" ו"האחים סופר מריו - הסרט".

במסגרת תפקידה, לאנגלי אחראית גם על מחלקות נוספות ביוניברסל, כגון חטיבת הקולנוע הגלובלית Focus Features, וכן על אולפני ההנפשה אילומיניישן הפקות ודרימוורקס הנפשה, שנרכשו על ידי יוניברסל בשנת 2016.

לאורך הקריירה שלה, לאנגלי הייתה תומכת נלהבת ביצירת הזדמנויות חונכות לנשים בתעשייה. היא סייעה בהשקת תוכנית החונכות לנשים בקולנוע של הוליווד ריפורטר, ומשמשת כשגרירה וחברת מועצת המנהלים של ארגון Vital Voices, הפועל לקידום מנהיגות נשית ברחבי העולם.

לאנגלי הוכתרה כגבירה מפקדת במסדר האימפריה הבריטית בשנת 2020, כהוקרה על תרומתה לתעשיית הקולנוע והבידור. בנוסף, בשנת 2023 דורגה לאנגלי במקום ה-57 ברשימת הנשים החזקות בעולם של מגזין פורבס.

## חיים אישיים
לאנגלי נולדה בלונדון אך אומצה וגדלה באי וייט. כיום היא מתגוררת בלוס אנג'לס עם בעלה ושני ילדיהם.

## קישורים חיצוניים

## הערות שוליים

קטגוריה:דירקטורים בריטים
קטגוריה:נשות עסקים בריטיות
קטגוריה:אנשי עסקים בריטים
קטגוריה:מהגרות מבריטניה לארצות הברית
קטגוריה:אולפני יוניברסל
קטגוריה:סגל NBC
קטגוריה:גבירות מפקדות במסדר האימפריה הבריטית
קטגוריה:בריטים שהופיעו ברשימת טיים 100
קטגוריה:בריטיות שנולדו ב-1968
קצוהיקו היאשי

**קצוהיקו היאשי** (ביפנית: **林 克彥**, נולד ב-1972) הוא גנטיקאי יפני וחוקר תאי גזע המתמחה ברבייה וביולוגיה של תאי גזע. הוא ידוע במיוחד בזכות הישגיו במחקר רבייה חד-מינית של עכברים זכרים, הישג שהוביל להכללתו ברשימת "עשרת המדענים המובילים של Nature" לשנת 2022. עבודתו כוללת חקר המנגנונים ליצירת תאי מין המאפשרים העברת מידע גנטי לדורות הבאים, וזיהוי גורמים מולקולריים וסביבתיים השולטים בתהליך התמיינות תאי ביצית.

## השכלה וקריירה אקדמית
היאשי סיים את לימודיו באוניברסיטת מייג'י בשנת 1994 עם תואר ראשון בחקלאות. בשנת 2004 קיבל דוקטורט במדעים מאוניברסיטת מדעי החיים של טוקיו, שם גם עבד כעוזר מחקר במחלקה לביולוגיה מולקולרית במכון למדעי החיים. לאחר מכן, היאשי המשיך בעבודתו כחוקר במרכז הרפואי למחקר אמהות וילדים באוסקה, שם התמקצע בחקר אתיולוגיה ופתוגנזה.

לאחר סיום הדוקטורט שלו, הצטרף היאשי כמועמד למחקר פוסט-דוקטורט ב-"Gurdon Institute" שבאוניברסיטת קיימברידג'. עם שובו ליפן, החל ללמד ולהדריך במחלקה למיקרומורפולוגיה באוניברסיטת קיוטו, תחילה כמרצה ולאחר מכן כפרופסור חבר. בשנת 2014, הוא מונה לפרופסור בבית הספר למדעי הרפואה באוניברסיטת קיושו, שם עמד בראש המחלקה לתאי גזע גנטיים. מאז 2021, משמש היאשי כפרופסור באוניברסיטת אוסקה.

#### תחומי מחקר
מחקרו של קצוהיקו היאשי עוסק בעיקר בתאי גזע ובביולוגיה של רבייה. הוא מתמקד בתהליכי יצירת תאי מין ובמנגנונים המבקרים את התמיינות תאי ביצית, ובפרט באילו הקשורים לתאי גזע פלוריפוטנטיים. באמצעות שחזור תהליכי התמיינות אלו בתאי גזע, היאשי הצליח לזהות מולקולות וגורמים סביבתיים המובילים להיווצרות תאי ביצית. מחקריו תורמים להבנה של מנגנוני בקרת איכות המידע הגנטי בתהליך זה ולזיהוי מחלות הנגרמות מהפרעות בתהליך זה.

פריצת הדרך המשמעותית ביותר של היאשי התרחשה כאשר הצליח לשכפל תהליך רבייה חד-מיני בעכברים זכרים, הישג יוצא דופן שהביא אותו להכרה עולמית ולהכללתו ברשימת "עשרת המדענים המובילים" של מגזין Nature לשנת 2022.

## הכרה והישגים
הוא נכלל ברשימת טיים 100 לשנת 2024.

## הערות שוליים

קטגוריה:מדענים יפנים
קטגוריה:ביולוגים יפנים
קטגוריה:תא גזע
קטגוריה:יפנים שהופיעו ברשימת טיים 100
קטגוריה:יפנים שנולדו ב-1972
קיפ קויניג

**קיפ קויניג** (באנגלית: **Kip Koenig**; נולד ב-31 באוקטובר 1978) הוא תסריטאי ומפיק קולנוע וטלוויזיה אמריקאי. עבודתו הידועה ביותר היא במסגרת הדרמה הרפואית "האנטומיה של גריי", שבה שימש כמפיק אחראי וכמפיק שותף, וכתב שלושה פרקים מתוך הסדרה.

בנוסף לכך, עבד במספר סדרות אחרות, כמו *Still Life*, *Septuplets* ו-*The American Embassy*, עבורן שימש כמפיק ראשי וכתסריטאי. בתחום הקולנוע, קויניג כתב והפיק את הסרט הקומי "עולם קטן שלי" (1996), שזכה להצלחה בשנות ה-90, וכן כתב פרק בודד בסדרת הטלוויזיה *Wasteland*.

בשנת 1998 ביים את הסרט *How to Make the Cruelest Month*.

## קישורים חיצוניים

קטגוריה:תסריטאי טלוויזיה אמריקאים
קטגוריה:מפיקי טלוויזיה אמריקאים
קטגוריה:אמריקאים שנולדו ב-1978
שרה פיה אנדרסון

**שרה פיה אנדרסון** (באנגלית: **Sarah Pia Anderson**; נולדה ב-19 ביולי 1952) היא במאית טלוויזיה ותיאטרון אנגלייה. כמו כן, היא מרצה ופרופסורית לקולנוע ולמדיה דיגיטלית באוניברסיטת קליפורניה בדייוויס. במהלך הקריירה שלה בתיאטרון עבדה אנדרסון עם התיאטרון המלכותי הלאומי על "רוסמרהולם", עם הלהקה השייקספירית המלכותית בהפקה "מרי וליזי", ובתיאטרון אבי על "Carthaginians".

בטלוויזיה הייתה חלק מצוות ההפקה והבימוי של עשרות סרטי קולנוע ותוכניות טלוויזיה, דוגמת "חשוד ראשי 4: מעגלים פנימיים" (1995), בכיכובה של הלן מירן. החל משנות ה-90 עובדת בעיקר בארצות הברית. בין הסדרות שביימה ניתן למנות את "ER", "בנות גילמור", "מתים במשרה חלקית", "האנטומיה של גריי", ו"ורוניקה מארס". בשנת 2011 ביימה את פרק הפתיחה של "סקוט וביילי" בהפקת חברת RED Production עבור ITV1. עבודותיה האחרונות כוללות פרקי פתיחה של הסדרות "תחנת ברלין" ו"החיים עצמם".

## פילמוגרפיה נבחרת כבמאית – סדרות טלוויזיה
* ילדות טובות
* להתעורר
* סקוט וביילי
* מתים במשרה חלקית
* אהבה גדולה
* בטי המכוערת
* ורוניקה מארס (פרק: שובו של קיין)
* האנטומיה של גריי
* אד
* אלי מקביל
* מלאך אפל
* בנות גילמור
* ER

## קישורים חיצוניים
* 

## הערות שוליים

קטגוריה:סגל אוניברסיטת קליפורניה בדייוויס
קטגוריה:במאיות בריטיות
קטגוריה:במאיות אמריקאיות
קטגוריה:בריטיות שנולדו ב-1952
קטגוריה:אמריקאיות שנולדו ב-1952
בובי האקט

**רוברט ויליאם "בובי" האקט ג'וניור** (באנגלית: **.Robert William "Bobby" Hackett, Jr**; נולד ב-15 באוגוסט 1959) הוא שחיין אמריקאי בעבר. הוא סגן אלוף אולימפי (מונטריאול 1976), זוכה מדליית ארד באליפות העולם (ברלין 1978) ואלוף המשחקים הפאן אמריקאיים (מקסיקו סיטי 1975) במשחה ל-1500 מטר חופשי, שיאן עולם בעבר (1976–1979) במשחה ל-800 מטר חופשי ואלוף עולם (ברלין 1978) ושותף לשיא עולם (1978–1983) במשחה שליחים 4x200 מטר חופשי.

## ביוגרפיה
האקט נולד ביונקרס, מדינת ניו יורק.

### 1975
ב שנערכו במקסיקו סיטי הוא זכה בשתי מדליות, זהב וכסף. מדליית זהב במשחה ל-1500 מטר חופשי (15:53.10 דקות) ומדליית כסף במשחה ל-400 מטר חופשי (4:03.38 דקות).

### 1976
#### שיאן עולם
במבחנים האמריקאים לאולימפיאדת מונטריאול שנערכו בלונג ביץ', קליפורניה ב-21 ביוני הוא קבע במשחה ל-800 מטר חופשי שיא עולם חדש של 8:01.54 דקות, שיפור לשיא בן שלושת החודשים וחצי של סטיבן הולנד מאוסטרליה (8:02.91 דקות), שיא זה החזיק מעמד כשנתיים ו-9 חודשים ונשבר על ידי ולדימיר סלניקוב מברית המועצות (7:56.49 דקות).
#### סגן אלוף אולימפי
במשחקים האולימפיים עצמם הוא זכה במדליית כסף במשחה ל-1500 מטר חופשי בשיא אישי חדש של 15:03.91 דקות (שיא ארצות הברית לגיל 16 הנוכחי, אחד משיאי הגילאים הכי ותיקים בארצות הברית), אחרי בן ארצו בריאן גודל שקבע שיא עולם חדש של 15:02.40 דקות ולפני סטיבן הולנד (15:04.66 דקות). שלושת המנצחים קבעו תוצאה טובה יותר משיא העולם של בריאן גודל (15:06.66 דקות).

### 1978
#### אלוף עולם
באליפות העולם שנערכה במערב ברלין בשנת 1978 הוא זכה בשתי מדליות, זהב וארד. מדליית זהב במשחה שליחים 4x200 מטר חופשי ביחד עם ברוס פורניס, בילי פורסטר וראודי גיינס בשיא עולם חדש של 7:20.82 דקות, לפני ברית המועצות (7:28.41 דקות) ומערב גרמניה (7:33.29 דקות) ומדליית ארד במשחה ל-1500 מטר חופשי בתוצאה של 15:23.38 דקות, אחרי ולדימיר סלניקוב שקבע שיא אליפות חדש של 15:03.99 דקות ובורוט פטריץ' מיוגוסלביה (15:20.77 דקות).

### 1979
בשנת 1979 במשחקים הפאן אמריקאים שנערכו בסן חואן, פוארטו ריקו הוא זכה במדליית ארד במשחה ל-1500 מטר חופשי (15:46.83 דקות).

לאחר שפרש משחייה תחרותית החל משנת 2012 הוא מתגורר ועובד באזור המטרו של ניו יורק, ליד המקום שבו גדל. הוא מתפרנס מנדל"ן ומתנדב באימון ילדים בשחייה. בשנת 1986 קיבל תואר שני במנהל עסקים מבית הספר לעסקים של הרווארד. וכיום הוא מאמן שחייה במשרה חלקית באוניברסיטת אמורי.

## ראו גם

* התפתחות שיא העולם במשחה ל-800 מטר חופשי

## קישורים חיצוניים

קטגוריה:אמריקאים ילידי מדינת ניו יורק
קטגוריה:שחייני חופשי
קטגוריה:אלופי עולם בשחייה
קטגוריה:מדינת ניו יורק: שחיינים
קטגוריה:שחיינים באולימפיאדת מונטריאול (1976)
קטגוריה:שיאני עולם אמריקאים: שחייה
קטגוריה:בוגרי בית הספר לעסקים של הרווארד
קטגוריה:אמריקאים שנולדו ב-1959
אליעזר פופקו

רבי **אליעזר פופקו** (18 במרץ 1886 – 23 בספטמבר 1961) היה רבה הראשי של קהילת יהודי וועליזש ברוסיה, ורב קהילת עץ חיים בפילדלפיה.

## חייו
אליעזר נולד בראדין, ליטא, לחיים יהושע השל ולבלומה לבית אברמוביץ. בצעירותו למד בישיבת טלז. בשנת תרס"ז נישא לפעשה חיה, בתו של רבי יעקב משה ספיר, רבה של קנא שליד וילנה ולאחר מכן של סרטוב.

הוא נסמך לרבנות בשנת 1908, וכיהן במשך עשרים וארבע שנים כרבה הראשי של קהילת יהודי וליז' שברוסיה. במשך שנות פעילותו כרב ברוסיה, נשפט הרב פופקו פעמיים בשנות השלושים של המאה ה-20, בעקבות טענה כי הוא מפר את מדיניות הדת של ברית המועצות ונידון לשנתיים בכלא בסיביר. בפועל הוא ריצה רק חלק מהעונש, בשל שתדלנות של רבנים מארצות הברית.

בשנת 1931, היגר הרב פופקו לארצות הברית, שם שימש כרב בקהילות בהאוורהיל, מסצ'וסטס ופרובידנס, רוד איילנד. בהמשך בשנת 1942 מונה לרב קהילת עץ חיים בפילדלפיה. כן שימש כנשיא כבוד וחבר בוועד המנהל של אגודת הרבנים של ארצות הברית וקנדה.

ארבעת בניו הגדולים נשלחו ללמוד בישיבת ראדין אצל רבי ישראל מאיר הכהן (חפץ חיים). בניו מילאו תפקידים רבניים בעולם היהודי.

הרב פופקו נפטר בעת שאושפז במרכז הרפואי אלברט איינשטיין בפילדלפיה ב-23 בספטמבר 1961. 
אשתו פעשה חיה, נפטרה ב-1976 בגיל 87.

## משפחתו
* בנו, הרב ברוך אהרן פופקו, היה רב בפיטסבורג, פנסילבניה, ונשיא המזרחי בארצות הברית, ומחברם של מאמרים, ספרים ואנתולוגיות רבות.
* בנו הרב חיים יצחק פופקו, שימש רב בברוקלין וסגן נשיא אגודת הרבנים, וממנהיגי אגודת הרבנים דארצות הברית וקנדה.
* חתנו הוא הרב מרדכי סאוויצקי, "העילוי מלידא", שהיה רב אב"ד בוסטון, חיבר עשרים ושניים חיבורים על התלמוד.
* בנו, רבי ראובן פופקו פרסם ספר בשם תורת ראובן בפילדלפיה בשנת 1940, ובו הסכמה חמה מאת רבי איסר זלמן מלצר. נפטר צעיר לימים.
* בתו, ריסיה (שושנה) נפטרה ב-2009, נישאה לרב גדליה דב שוורץ
* בנו, הרב אברהם אריה פופקו רב קהילה בפילדלפיה.
* בנו, הרב מרדכי פופקו שימש אף הוא כרב קהילה בפילדלפיה.
* בנו, הרב שלמה פופקו רב בקולומבוס שבאוהיו, בג'קסונוויל שבפלורידה ובקהילת "חובבי תורה" בקראון הייטס, ניו יורק.

## קישורים חיצוניים
* ספר שנתון יהודי אמריקאי 1963
* 
## הערות שוליים

קטגוריה:ראשי ישיבה ליטאים
The Chain

"**The Chain**" (בעברית: "**השרשרת**") הוא שיר של להקת הרוק הבריטית-אמריקאית פליטווד מק שיצא באלבומם *[[Rumours]]* משנת 1977. זהו השיר היחיד מהאלבום שכל חמשת חברי הלהקה באותה תקופה (סטיבי ניקס, לינדזי בקינגהאם, כריסטין מקווי, ג'ון מקווי ומיק פליטווד) כתבו יחד.

"The Chain" הפך למרכיב עיקרי בהופעות החיות של הלהקה, ובדרך כלל גם פתח אותן. השיר הוצג כרצועת הפתיחה באלבום החי *[[The Dance (אלבום של פליטווד מק)|The Dance]]* משנת 1997, וכן באלבום הלהיטים של הלהקה. השיר זכה להצלחה מיוחדת בבריטניה, שם מקטע אינסטרומנטלי מהשיר שימש כנעימת הנושא בסיקור פורמולה 1 של הערוצים BBC וערוץ 4.

## רקע
כל חמשת חברי הלהקה בעת כתיבת האלבום *[[Rumours]]* זכו בקרדיט על השיר; הקטע האחרון של "The Chain" (שמתחיל בסולו גיטרת בס) נוצר על ידי ג'ון מקווי ומיק פליטווד. חלקים אחרים עובדו מתוך שיר של כריסטין מקווי שנקרא "Keep Me There". לינדזי בקינגהאם עיבד את השיר והכניס מקטע שנעשה בו שימוש גם בדואט עם סטיבי ניקס שנקרא "Lola (My Love)". ניקס כתבה את המילים בנפרד וחשבה שהם יתאימו למנגינה. המילים מדברות על התפרקות מערכת היחסים של ניקס ובקינגהאם – כמו רבים מהשירים ב-*Rumors*.

## יציאה לאור וביקורת
*Rumours* זכה לשבחים בביקורת עם יציאתו לאור. בזמן העבודה על האלבום בקינגהאם וניקס סיימו את מערכת היחסים ארוכת השנים שלהם, נישואיהם של ג'ון וכריסטין מקווי התפרקו, וכך גם של פליטווד ואשתו; רבים ציינו את "The Chain" כביטוי מוחצן של הקרע הפנימי ששרר בלהקה באותה העת. הגרדיאן ו-*[[Paste]]* דירגו את השיר מספר 10 ומקום 1, בהתאמה, ברשימת 30 השירים הגדולים ביותר של פליטווד מק.

בשנת 1997, פליטווד מק הוציאו אלבום הופעה חיה בשם *[[The Dance (אלבום של פליטווד מק)|The Dance]]*, שהיה מעין איחוד של חברי הלהקה מתקופת *Rumours*. הביצוע של "The Chain", שפתח את ההופעה והאלבום, הגיע למקום ה-30 במצעד בילבורד מיינסטרים רוק. גרסת האולפן הופיעה במצעדים בשנת 2009, שם הגיעה למקום ה-94 בבריטניה. שנתיים לאחר מכן, השיר הגיע לשיא במקום ה-81. באוקטובר 2023, השיר זכה לעיטור פלטינה מרובעת מידי איגוד תעשיית ההקלטות הבריטי (BPI) עבור יותר מ-2,400,000 השמעות ומכירות.

## מופיעים
* לינדזי בקינגהאם – גיטרות חשמליות, דוברו, זמר מוביל
* סטיבי ניקס – זמרת מובילה והרמוניות
* כריסטין מקווי – הרמוניום, אורגן האמונד, הרמוניות
* ג'ון מקווי – גיטרה בס
* מיק פליטווד – תופים, תוף מרים

## מיקומי שיא

## שימוש במדיה
סיקור תחרות הפורמולה 1 של BBC השתמש בנעימת הבס בסוף השיר כנעימת נושא מ-1978 עד 1996 ושוב מ-2009 עד 2015, ובכך הפך השיר למוכר ביותר בבריטניה.

השיר הושמע והשפיע רבות על הסרט של אולפני מארוול משנת 2017, שומרי הגלקסיה: חלק 2. "The Chain" שימש גם כשיר הסיום לפרק מהעונה הראשונה של הסדרה לו הייתי פיראט, והופיע באופן בולט בסרט אני, טוניה.

## קישורים חיצוניים
* 

## הערות שוליים

קטגוריה:שירי 1977
קטגוריה:סינגלים מ-1997
קטגוריה:סינגלים מ-2004
קטגוריה:שירי פליטווד מק
קטגוריה:שירים באנגלית
קטגוריה:שירים על כאב לב
קטגוריה:סינגלים בהוצאת וורנר רקורדס
קטגוריה:סינגלים בהוצאת מאבריק רקורדס
קטגוריה:סינגלים בהוצאת BMG רייטס מנג'מנט
Whiplash (שיר)

"**Whiplash**" הוא שיר של להקת הת'ראש מטאל האמריקאית מטאליקה, אשר מהווה לסינגל הבכורה שלה והראשון מתוך אלבום הבכורה שהוציאה לאור בשנת 1983, *[[Kill 'Em All]]*. בצדו השני של הסינגל נכללות שתי רצועות ("Seek & Destroy" ו-"Phantom Lord") שהוקלטו באולפן, ואליהן התווספו בעריכה קולות רקע של קהל.

בשנת 2004 הקליטה להקת ההבי מטאל האמריקאית מוטורהד גרסת כיסוי לשיר שהופיע באלבום גרסאות הכיסוי *[[Metallic Attack: The Ultimate Tribute]]*. גרסה זו זכתה בפרס גראמי לביצוע המטאל הטוב ביותר לשנת 2005.

## רשימת השמעה
### גרסת תקליט

### גרסאות קסטה ותקליטור

## משתתפים
* ג'יימס הטפילד - זמרה, גיטרת קצב
* קירק האמט - גיטרה מובילה
* לארס אולריך - תופים
* קליף ברטון - בס

## קישורים חיצוניים

## הערות שוליים

קטגוריה:שירי 1983
קטגוריה:סינגלי בכורה מ-1984
קטגוריה:שירי מטאליקה
קטגוריה:שירים באנגלית
ישיבת בית הלל

**ישיבת בית הלל** הוא כולל אברכים ליטאי בבני ברק, שנוסד בשנת ה'תרפ"ט על ידי הרב הלל ויטקינד. הכולל נמנה עם הוותיקים בעיר, ולומדים בו מאות אברכים. 

ייחודו בכך שהוא פועל במתכונת הדומה לישיבה גדולה, וכולל לצד סדרי הלימוד גם סדרי מוסר ותפילות בימות החול ובשבתות.

## היסטוריה

נוסד בשנת ה'תרפ"ח בתל אביב על ידי רבי הלל ויטקינד מתלמיד הסבא מנובהרדוק, כישיבה גדולה לבחורים. הישיבה היוותה כסניף בארץ ישראל לישיבות בית יוסף-נובהרדוק שפעלו בפולין ובוורשא, שאף היה ממקימי חלקן. הישיבה נקראה "ישיבת נובהרדוק - תל אביב".

בשנותיה הראשונות עברו אליה בחורים מסניפיה בפולין שהגרו לארץ. בשנות ה-50 קיבלה הישיבה בחורים מהעולים החדשים, גם מבני עדות המזרח.

בצוות הישיבה כיהנו - ראשי הישיבה: רבי הלל ויטקינד וגיסו הרב אהרן וינשטיין, ומגידי שיעורים: חתניו הרב צבי שרגא גרוסברד ורבי מרדכי לייב מן (לימים חבר מועצת גדולי התורה).

### בבני ברק
בשנת ה'תשכ"ג (1963) הישיבה העתיקה את משכנה לבני ברק - בשיכון ויז'ניץ, בסיוע הנדיב ליפסון כשאת המגרש נתן לו הנגיד רבי משה אברהם כהן זצ"ל. רבי הלל ביקש את רשותו של האדמו"ר מויז'ניץ להקמת ישיבה ליטאית בתוככי הקריה החסידית, והלה אישר באומרו "זכות לנו שיוקם עוד מקום תורה בשכונתנו".

הישיבה בתל אביב המשיכה להתקיים במקביל כשקהל היעד שלה היה בחורים צעירים יחסית, בעוד שהישיבה בבני ברק פנתה לבחורים מבוגרים יותר. רבי הלל סירב לסגור את הישיבה בתל אביב למרות התחלנותה של העיר, באומרו "נמשיך לעמוד על המשמר". בחנוכת הבית השתתפו הרבנים רבי מאיר חדש, רבי יוסף שלמה כהנמן, רבי שמחה זיסל ברוידא, רבי חיים שמואלביץ. שיעור פתיחה והתעוררות נמסר על ידי הרב כהנמן.

בשנת ה'תשל"ד (1974) לאחר פטירת רבי הלל ויטקינד, מונה תחתיו לראשות הישיבה חתנו רבי מרדכי ליב מן, שכיהן כר"מ בישיבה. הרב מן שינה את שם הישיבה לזכרו וקראה "ישיבת בית הלל".

## כולל - ישיבת בית הלל
במהלך השנים הפכה הישיבה מישיבה גדולה לבחורים לכולל לאברכים, מתוך שמירה על המתכונת הייחודית של ישיבה - עם קיום סדרי מוסר ותפילות כולל ימי שישי ושבת כחלק ממסגרת הכולל.

בשנת ה'תשנ"ז (1997) נפטר רבי מרדכי ליב מן - ובנו הרב יוסף מן מונה לראש המוסדות.

נכון ל-2022 הכולל מנה קרוב ל-700 אברכים, מרחבי הארץ. בין אברכי הכולל הצעירים נמנים בעיקר בוגרי הישיבות תפרח וחברון, שמהווה כולל מרכזי עבורם, בעדר כולל רשמי לבוגרי הישיבה בבני ברק.

## ישיבה קטנה "דברי מרדכי"

הישיבה נוסדה על ידי הרב יוסף מן (ראש המוסדות) בבני ברק לאחר פטירת אביו הרב מרדכי לייב מן ונקראת על שם ספריו "דברי מרדכי". השיבה שוכנת במתחם ישיבת בית הלל.

ראשי הישיבה הם: הרב יוסף מן והרב שמריהו יוסף ברמן, וכמשגיח מכהן הרב אברהם שחור. הישיבה מונה נכון ל-2024 כ-270 בחורים.

## בוגרים בולטים מישיבת "בית יוסף"
*הרב צבי איזנשטיין
*הרב יהודה סילמן
*רבי דוד פרץ
*הרב משה מן (בן לרב מרדכי לייב מן), ראש ישיבת באר יצחק
*רבי עובדיה חדד, ראש ישיבת שערי תבונה

## קישורים חיצוניים
*
*
*
*
*
*
*
*
*

## הערות שוליים

קטגוריה:ישיבות